ไม่เข็ด! “สมชัย” หน้าแหกอีกรอบ หลังท้าทดสอบสายรัดหีบประชามติ
ไม่เข็ด! “สมชัย” หน้าแหกอีกรอบ หลังท้าทดสอบสายรัดหีบประชามติ 
4 ส.ค. 2559

ผู้สื่อข่าวรายงานว่า หลังจากกรณีที่ นายสมชัย ศรีสุทธิยากร กรรมการการเลือกตั้ง (กกต.) ด้านกิจการบริหารงานเลือกตั้ง ได้โชว์ทดสอบความแข็งแกร่งของหีบลงคะแนนประชามติที่จะมีในวันที่ 7 สิงหาคม 2559 ซึ่งหีบนั้นเป็นพลาสติกทนทาน ไม่แตกง่ายด้วยการโยนหีบประมาณ 3-4 ครั้งแต่ปรากฏว่า หีบกลับแตกอย่างง่ายดาย
ล่าสุดวานนี้ (3 สิงหาคม 2559) นายสมชัย ได้แถลงข่าวอีกรอบพร้อมกับโชว์ทดสอบความเหนียวของสายรัดหีบประชามติที่ทำมาจากพลาสติกเพื่อป้องกันการทุจริตว่าสายรัดดังกล่าวไม่สามารถดึงออกได้ง่ายๆ ด้วยการให้เจ้าหน้าที่มานำสาธิตการสอดสายรัดกับหีบประชามติและให้สื่อมวลชนอาสามาทดสอบดึงสายรัดออก ซึ่งผลทดสอบปรากฏว่าผู้สื่อข่าวสามารถดึงสายรัดออกอย่างง่ายดาย